Lennart Svedberg

Lennart Svedberg, kalt «Lill-Strimma», (født 29. februar 1944 i Östrand, Timrå, død 29. juli 1972) var en svensk ishockeyspiller som spilte back.

Lill-Strimma startet sin karriere i Wifsta/Östrands IF som forward og spilte forward i Grums IK, men etter at han kom til Brynäs IF ble han omskolert til back.Timrå IK supporterklubb - Lennart "Lill-Strimma" Svedberg 

Han spilte 125 landskamper og 278 matcher i Allsvenskan, der han i 1964 ble svensk mester med Brynäs. I VM var han med på sølvlaget i 1969 og 1970 samt bronse 1971. Under turneringene 1969 og 1970 ble han utvalgt til beste back.

Han omkom i en trafikkulykke i juli 1972.

 Klubber 
 Wifsta/Östrands IF 1960-1962 (som senere ble Timrå IK)
 Grums IK 1962-1963
 Brynäs IF 1963-1967
 Mora IK 1967-1969
 Timrå IK 1969-1972

 I 1968 spilte "Lill-Strimma" en treningsmatch med CSKA Moskva mot Dynamo Moskva under den legendariske russiske hockeytreneren Anatolij Tarasov.
 I 1969 deltok "Lill-Strimma" på en treningsleir med Detroit Red Wings, og ble tilbudt kontrakt, som han dog takket nei til. 

 Meritter 
 SM-gull 1964
 VM-sølv 1969, 1970
 VM-bronse 1965, 1971

 Referanser 

 Eksterne lenker 


Kategori:Svenske ishockeyspillere
Kategori:Ishockeyspillere under Vinter-OL 1968
Kategori:Deltakere for Sverige under Vinter-OL 1968
Kategori:Ishockeyspillere for Brynäs IF
Kategori:Ishockeyspillere for Mora IK
Kategori:Ishockeyspillere for Timrå IK
Kategori:Omkomne i trafikkulykker